# Vaterländischer Künstlerverein

Vaterländischer Künstlerverein és el nom d'un projecte musical col·laboratiu constituït per vuitanta-tres variacions per a piano a partir d'un tema original d'Anton Diabelli. Aquestes variacions van ser compostes per cinquanta-un compositors que vivien a Àustria o hi tenien alguna relació. L'antologia es va publicar en dues parts el 1823 i 1824, i en ella estan incloses les trenta-tres Variacions Diabelli, Op. 120 de Ludwig van Beethoven, així com variacions úniques d'altres cinquanta compositors, com Carl Czerny, Franz Schubert, Johann Nepomuk Hummel, Ignaz Moscheles, Friedrich Kalkbrenner, Franz Liszt i d'altres menys coneguts, com un fill de Wolfgang Amadeus Mozart. Liszt tenia tan sols dotze anys en el moment de la publicació.

## Primera part: Beethoven

El conjunt de les trenta-tres Variacions Diabelli, Op. 120 de Ludwig van Beethoven és considerat com una de les obres mestres de la música per a piano, i se situa també per sobre de la resta de composicions del Vaterländischer Künstlerverein; per això sovint s'interpreten i enregistren.

## Segona part

Entre els compositors d'aquesta segona part hi ha alguns noms que segueixen sent molt coneguts avui dia, però molts altres d'ells han passat a l'oblit. La numeració de les variacions segueix un estricte ordre alfabètic, segons les convencions de la data de publicació de l'obra. La llista és la següent:
| Núm. | Compositor | Anys | Compàs (*) | Tonalitat (*) | Tempo (*) | Núm. de compassos | Observacions |
| Tema | Anton Diabelli | 1781-1858 | 3/4 | do M | Vivace | 64 | |
| 1. | Ignaz Assmayer | 1790-1862 | 3/4 | do M | Moderato | 64 | |
| 2. | Carl Maria von Bocklet | 1801-1881 | 2/4 | do M | Vivace | 64 | |
| 3. | Leopold Eustachius Czapek | 1792-1840 | 3/8 | do M | Vivace molto legato | 64 | |
| 4. | Carl Czerny | 1791-1857 | 3/4 | do M | | 64 | |
| 5. | Joseph Czerny | 1785-1842 | 3/4 | do M | | 64 | |
| 6. | Moritz Graf von Dietrichstein | 1775-1864 | 3/4 | do M | Tempo vivo del Thema | 64 | |
| 7. | Joseph Drechsler | 1782-1852 | 3/4 | do M | Adagio– Allegro | 167 | "Quasi overture" |
| 8. | Emanuel Aloys Förster | 1748-1823 | 3/4 | do M | Allegro | 294 | "Capriccio" |
| 9. | Franz Jakob Freystädtler | 1761-1841 | 9/8 | do M | | | |
| 10. | Johann Gänsbacher | 1778-1844 | 3/4 | do M | | 64 | |
| 11. | Joseph Gelinek | 1758-1825 | 3/4 | do M | Presto | 128 | |
| 12. | Anton Halm | 1789-1872 | 3/4 | do M | Dolce | 64 | |
| 13. | Joachim Hoffmann | 1788-1856 | 3/4 | do M | Vivo | 80 | "Fugato" |
| 14. | Johann Horzalka | 1798-1860 | 3/4 | la♭ M | Adagio | 34 | |
| 15. | Joseph Huglmann | 1768-1839 | 3/4 | la♭ M | Allegro | 64 | |
| 16. | Johann Nepomuk Hummel | 1778-1837 | 3/4 | do M | | 64 | |
| 17. | Anselm Hüttenbrenner | 1794-1868 | 3/4 | do M | Allegro | 63 | |
| 18. | Friedrich Kalkbrenner | 1785-1849 | 3/4 | do M | Allegro non troppo | 64 | |
| 19. | Friedrich August Kanne | 1778-1833 | 3/4 | do M | | 64 | |
| 20. | Joseph Kerzkowsky | 1791-? | 3/4 | fa M | Moderato con espressione | 64 | |
| 21. | Conradin Kreutzer | 1780-1849 | 3/4 | do M | Vivace | 64 | |
| 22. | Eduard Baron von Lannoy | 1787-1853 | 3/4 | do M | | 64 | |
| 23. | Maximilian Joseph Leidesdorf | 1787-1840 | 3/4 | do M | | 64 | |
| 24. | Franz Liszt | 1811-1886 | 2/4 | do m | Allegro | | |
| 25. | Joseph Mayseder | 1789-1863 | 3/4 | do M | Allegro | 64 | |
| 26. | Ignaz Moscheles | 1794-1870 | 3/4 | do M | | 64 | |
| 27. | Ignaz Franz Edler von Mosel | 1772-1844 | 3/4 | do M | | 64 | |
| 28. | Franz Xaver Wolfgang Mozart | 1791-1844 | 3/4 | do M | Con fuoco | 64 | |
| 29. | Joseph Panny | 1796-1838 | 6/8 | la m | Allegro con brio | 68 | |
| 30. | Hieronymus Payer | 1787-1845 | 3/4 | do M | | 64 | |
| 31. | Johann Peter Pixis | 1788-1874 | 3/4 | do M | | 64 | |
| 32. | Wenzel Plachy | 1785-1858 | 3/4 | do M | Con fuoco | 64 | Organista bohemi. |
| 33. | Gottfried Rieger | 1764-1855 | 3/4 | do M | Allegro ma no troppo | 64 | |
| 34. | Philipp J Riotte | 1776-1856 | 3/4 | fa m – fa M | Allegro | 92 | |
| 35. | Franz Roser | 1779-1830 | 6/8 | la♭ M | | 32 | |
| 36. | Johann B Schenk | 1753-1836 | 3/4 | do M | Moderato | 120 | "Caprice" |
| 37. | Franz Schoberlechner | 1797-1843 | 3/4 | do M | | 64 | |
| 38. | Franz Schubert | 1797-1828 | 3/4 | do m | | 64 | |
| 39. | Simon Sechter | 1788-1867 | 3/4 | do M | | 64 | |
| 40. | «S.RD» | 1788-1831 | 3/4 | do M | Allegro | 136 | "Fuga" |
| 41. | Maximilian Stadler | 1748-1833 | 3/4 | do M | | 64 | |
| 42. | Joseph von Szalay | 1800-1860 | 3/4 | do M | | 64 | |
| 43. | Václav Tomášek | 1774-1850 | 3/4 | do M | Tempo giusto | 64 | |
| 44. | Michael Umlauf | 1781-1842 | 3/4 | do M | Presto | 64 | |
| 45. | Bedřich Diviš Weber | 1766-1842 | 3/4 | do M | Con fuoco | 64 | |
| 46. | Franz Weber | 1805-1876 | 3/4 | do M | Brillante | 64 | |
| 47. | Carl Angelus von Winkhler | 1796-1845 | 4/4 | do M | Allegro con fuoco | 64 | |
| 48. | Franz Weiss | 1778-1830 | 3/4 | do M | 64 | | |
| 49. | Jan August Vitásek | 1770-1839 | 3/4 | do M | Un poco moderato | 64 | |
| 50. | Jan Václav Voříšek | 1791-1825 | 3/4 | do M | | 64 | |
| Coda | Carl Czerny | 1791-1857 | 3/4 | Diverses (acaba en do M) | Vivace | 199 | |

## Notes

* ↑ Número de compassos amb repeticions incloses.
* ↑ Nascut a Praga, íntim amic de Schubert, va rebre recomanacions de Beethoven. Schubert li dedicà la Sonata per a piano núm. 17, D 850.
* ↑ Leopold Eustachius Czapek (o Čapek). De Bohèmia; era amic de Chopin.
* ↑ Sense cap parentiu amb Carl Czerny
* ↑ Adagio (13 compassos) – Allegro (154 compassos)
* ↑ Va morir el novembre de 1823; la seva variació, publicada pòstumament, fou la seva darrera composició. És la més llarga de totes.
* ↑ Alumne de Wolfgang Amadeus Mozart
* ↑ Amic de Carl Maria von Weber i Giacomo Meyerbeer.
* ↑ Joseph Gelinek o "Abbé Gelinek"
* ↑ Joseph Huglmann o Hügelmann
* ↑ Va tenir amistat amb Beethoven i Schubert i va posseir el manuscrit de la Simfonia inacabada de Schubert durant molts anys.
* ↑ Alemany de naixement, va viure a Londres i a París.
* ↑ No se l'ha identificat; es creu que podria ser el violinista polonès Joachim Kaczkowski.
* ↑ Era un aristòcrata i músic afeccionat.
* ↑ Com Diabelli, també era editor de música.
* ↑ Vegeu la Variació sobre un vals de Diabelli, S. 147. Liszt només tenia set anys quan Diabelli va enviar la seva invitació, i en el moment de la publicació només tenia dotze anys. És probable que, a causa de la joventut, Diabelli no l'hagués inclòs entre els seus convidats, però Carl Czerny, llavors professor de Liszt, aconseguí incorporar-lo posteriorment.>
* ↑ Violinista, membre del Schuppanzigh-Quartett. El mateix Paganini va fer elogis com a violinista.
* ↑ Un fill de Wolfgang Amadeus Mozart. Se'l cita en la publicació com a «Wolfgang Amadeus Mozart fils». Encara que va escriure dues variacions, només se'n va publicar una; la segona va aparèixer en edicions posteriors com a Variació 28a.
* ↑ Director d'orquestra a Brno. Va escriure dues variacions: la segona va ser rebutjada al principi però finalment es va incloure en edicions posteriors com a Variació 33a.
* ↑ Franz Roser o Franz de Paula Roser. Era un director teatral.
* ↑ La seva variació està llistada com a D. 718 al catàleg alemany de les obres de Schubert.
* ↑ "Incitatio (or Imitatio) quasi Cànon a 3 voci".
* ↑ Rudolf von Habsburg-Lothringen. Publicat anònimament com a «S.RD», que són les sigles de Serenissimus Rudolfus Dux, un dels títols de Rudolf. Ell era un compositor aficionat, alumne de Beethoven. Beethoven li va dedicar el seu Trio per a piano núm. 7, la seva Sonata Hammerklavier i el seu Concert per a piano núm. 5
* ↑ Compositor austríac, musicòleg i pianista: amic de Haydn, Mozart, Beethoven i Schubert; completà moltes obres inacabades de Mozart.
* ↑ Joseph von Szalay (o De Szalay). Hi ha notícies d'ell per primera vegada com a pianista precoç amb nou anys; va ser alumne de Förster, Hummel i Antonio Salieri.
* ↑ "Polonaise". Pel que fa al nom, apareix com a «Wenzel Johann Tomaschek»
* ↑ El seu nom apareix com a «Friedrich Dionysius Weber»
* ↑ Compositor aficionat de la ciutat hongaresa de Pest.
* ↑ Violinista, membre del Quartet de corda Ignaz Schuppanzigh
* ↑ El seu nom apareix com a «Johann Nepomuk August Wittasek»
* ↑ El seu nom sembla que era «Johann Hugo Worzischek»

## Referències

* ↑ Tovey 1944, p. 124
* ↑ Kinderman, William, Beethoven, Oxford University Press, 1995, p. 211.
* ↑ Schoenberg, Arnold, Structural Functions of Harmony, W. W. Norton & Company, ISBN 0393004783, 9780393004786, 1969, p. 91.
* ↑ Classical-music.com
* ↑ «Paul F. Zweifel». Arxivat de l'original el 2016-06-03. [Consulta: 16 abril 2018].

### Fonts

* Eric Blom (ed.), Grove Dictionary of Music and Musicians, 5ª ed. (1954), Vol. VIII, pp. 690–692